
Ministru kabineta rīkojums Nr. 605
Rīgā 2022. gada 13. septembrī (prot. Nr. 46 11. §)
Par valsts līdzdalības saglabāšanu valsts sabiedrībā ar ierobežotu atbildību "Valmieras drāmas teātris"
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 2. punktu:
· 1. Saglabāt valsts līdzdalību valsts sabiedrībā ar ierobežotu atbildību "Valmieras drāmas teātris" (reģistrācijas Nr. 44103038376).
· 2. Noteikt valsts sabiedrības ar ierobežotu atbildību "Valmieras drāmas teātris" vispārējo stratēģisko mērķi – saglabāt un attīstīt nacionālo un pasaules kultūras mantojumu teātra mākslas jomā, kā arī nodrošināt tā pieejamību dažādām Vidzemes reģiona iedzīvotāju mērķauditorijām, lai veicinātu kultūras procesu decentralizāciju Latvijā, kā arī nacionālās identitātes nostiprināšanu reģionā un ārpus tā robežām.

